Historien om Pi

For filmen, se Historien om Pi (film).Historien om Pi (originaltittel: Life of Pi) er en filosofiroman av Yann Martel publisert i 2001. 

Boken følger hovedpersonen Piscine Molitor «Pi» Patel, en indisk gutt fra Pondicherry, som overlever 227 dager i en livbåt etter et skipbrudd i Stillehavet. Han er eneste overlevende i en livbåt sammen med en rekke dyr fra familiens nedlagte dyrepark: en bengalsk tiger med navnet «Richard Parker», en orangutang, en hyene og en sebra. Etter hvert blir han alene med tigeren.

Pi forholdt seg til flere religioner på samme tid. Pis familie er hinduister, han lar seg døpe i den katolske kirke, får opplæring i islam og ber også til Allah. 

 Handling 
Fortelleren i romanen er den indiske gutten Piscine, som har vokst opp i Puducherry der faren er direktør for en dyrehage. Guttens fornavn Piscine betyr «svømmebasseng» på fransk, og fortelleren forklarer at han fikk navnet som en hyllest til et svømmebasseng i Frankrike. På barneskolen ertet de andre elevene ham for det spesielle navnet, og da han begynte på ungdomsskolen erklærte han derfor at navnet hans var Pi'', og at han fikk dette navnet som en hyllest til det transcendentale tallet som er forholdet mellom omkretsen av en sirkel og diameteren.

Den innledende delen av romanen beskriver Pis oppvekst og opplevelser i tilknytning til dyrehagen. Blant annet forteller han om hvordan det gikk til at dyrehagens bengaltiger fikk navnet «Richard Parker»: det skjedde da en funksjonær forvekslet noen av navnefeltene på skjemaet som ble fylt ut av mannen som fanget tigeren; jegeren het Richard Parker, og dette stod på skjemaet der det var oppgitt at dyret het «Tørst».

En dag får Pi og hans eldre bror Ravi en improvisert leksjon om risikoen ved dyrene som holdes i dyrehagen deres. Den begynner med at en geit blir matet til en annen tiger, etterfulgt av en runde i dyrehagen der faren deres forklarer de aggressive biologiske egenskapene til hver enkelt skapning.

Pi blir oppdratt som hindu, som praktiserer vegetarisme. I en alder av fjorten år undersøker han både kristendommen og islam, og bestemmer seg for å bli en tilhenger av alle tre religionene - til foreldrenes store forferdelse (og hans religiøse mentorers frustrasjon) og uttaler at han bare ønsker å elske Gud. Han forsøker å forstå Gud gjennom linsen til hver religion, og kommer til å gjenkjenne fordeler ved de forskjellige religionene. Noen år senere, i februar 1976, samtidig som den indiske statsministeren Indira Gandhi erklærer Unntakstilstanden bestemmer Pis far seg for å selge hele dyrehagen, og emigrere sammen med sin kone og sønner til Canada. Familien reiser om bord på Tsimtsum, en japansk frakteskip som frakter dyr fra dyrehagen deres til Nord-Amerika. Men skipet blir ødelagt i en storm, og synker.

Pi klarer å rømme i en liten livbåt, men oppdager at båten også inneholder en flekkhyene, en skadet zebra og en orangutang. Hyenen dreper sebraen, og deretter orangutangen. I tillegg har en tiger gjemt seg under båtens presenning, som senere dreper og spiser hyenen. Pi forsøker å fange fisk for å overleve, og opplever delirium. 227 dager etter at skipet deres sank, skyller livbåten inn på en strand i Mexico. Tigeren forsvinner deretter inn i den nærliggende jungelen, uten å se seg tilbake. Den tredje delen av romanen beskriver en samtale mellom Pi og to tjenestemenn fra det japanske transport-departementet, som gjennomfører en undersøkelse etter forliset. De møter ham ved sykehuset i Mexico, hvor Pi er på bedringens vei. Pi forteller dem historien sin, men tjenestemennene avviser denne som utrolig.

 Filmatisering 
Boka ble filmatisert under tittelen Historien om Pi; filmen hadde premiere i 2012 og var regissert av Ang Lee. Filmen vant tilsammen 4 Oscar-statuetter, og var nominert til 11.

 Referanser 

 Eksterne lenker 

Kategori:Bøker fra 2001
Kategori:Fantastiske romaner‎